Sali Nivica

Sali Nivica (Rexhin, 15 maj 1890 - Shkodër, 10 janar 1920) ka qenë publicist shqiptar, i dekoruar pas vdekjes  Nderi i Kombit.

 Biografia 
U lind në Rexhin të Kurveleshit të Sipërm, i biri i Asllan Xhebrajt, djalë dëshiri i shtëpisë me dy motra. I ati e çoi me shkollë në Vlorë, më pas më 1904 në Idadijen e Manastiri ku i dha mësim Bajo Topulli. Më pas shkoi në gjimnazin Zosimea të Janinës (1907-1909) dhe u caktua me punë mësuesie në Durrës. Gjatë kësaj kohe u përfshi me lëvizjen kombëtare shqiptare. Gjatë 1911-12 u përfshi me lëvizjet kryengritëse në Shqipërinë e Jugut, arsye për të cilën u arrestua dhe u burgos në Stamboll. U lirua me ndërhyrjen e Ismail Qemalit dhe ia doli të vendosej mësues shqipeje tek Robert College.thumb|left|200x200px|Sali Nivica me një grup studentësh në Robert CollegeU kthye në Shqipëri pas pavarësisë dhe së bashku me Mustafa Hilmi Leskovikun themeloi më 1914 gazetën Populli që botohej në Vlorë dhe më pas kaloi në Shkodër. Gjatë pushtim-administrimit austro-hungarez qe pjesë e Komisisë Letrare Shqipe dhe po në këtë qytet e gjeti fundi i Luftës së Parë Botërore.

U bë po ashtu anëtar i Komitetit "Mbrojtja Kombëtare e Kosovës", dhe e përkohshmja që botonte dhe drejtonte u bë organ shtypi i komitetit duke i dhënë zë bashkimit etnik shqiptar, çështjes kombëtare dhe lirimit të Kosovës nga serbët.

U vra në Shkodër nga Kolë Ashiku, i dyshuar si agjent i italianëve, por sipas deklaratës së tij para se të pushkatohej Nivica i kishte rënë në qafë. Pas dy të shtënave, Nivica ia ktheu duke hapur zjarr, por Ashiku arriti të futej te konsullata italiane. Nivica ndërroi jetë në spitalin e qytetit. 

 Nderime 
90px  Mësues i Popullit, 1961.
90px Dëshmor i vjetër i Atdheut 1971.
 Me vendim Nr.6849 më 17 janar 2011 Sali Nivicës iu dha nga Presidenti i Republikës së Shqipërisë, zoti Bamir Topi, dekorata më e lartë e Republikës, Urdhri Nderi i Kombit.1.Muzeu Historik Tepelenë2.Biblioteka Kombëtare Tiranë3.Biblioteka e qytetit Shkodër4.Gazeta Populli (Arkiva e Shtetit Shqiptar)5.Një jetë për Kombin -Prof.Dr. Gazmend Shpuza e Fatmir Çela

 Dokumentar mbi jetën e tij 

 vimeo.com Dokumentar i realizuar nga Top Channel
 vimeo.com Film i realizuar nga TVSH
 vimeo.com Dokumentar Një jetë për kombin, nga Rezarta Reçi

 Vlerësimi i emrit të tij 
Emri i patriotit Sali Nivica mbahet nga disa institucione arsimore siç është gjimnazi i përgjithshëm i Memaliajit, e nga disa shoqata atdhetare. Emrin e tij e mbajnë gjithashtu disa rrugë në Shqipëri e Kosovë, si në Tiranë, Durrës, Shkodër dhe Prishtinë.

 Shih edhe 
 Monumenti i Sali Nivicës
 Gazeta Populli
Kuriozitet
Në filmin artistik shqiptar Militanti të vitit 1984 të realizuar nga Kinostudio Shqipëria e Re me regji të Piro Milkanit, ngjarjet e filmit zhvillohen në Shkodër dhe personazh kryesor i filmit është Vasil Shanto, i cili së bashku me guerrilasit shkodranë marrin hak për Sali Nivicën ndaj Kolë Ashikut. Ata i organizojnë një atentat Ashikut me pasojë plagosjen e tij, pikërisht aty ku ai vrau Saliun.

 Referime 

Kategoria:Njerëz nga Vilajeti i Janinës
Kategoria:Njerëz nga Labëria
Kategoria:Lindje 1889
Kategoria:Vdekje 1920
Kategoria:Publicistë shqiptarë
Kategoria:Mësues i Popullit
Kategoria:Nxënësit e Shkollës Zosimea
Kategoria:Mësues shqiptarë të shekullit XX